Psalm 19 Kleingroepmateriaal – 13 Nov 2011 » Somerstrand Gemeente
Psalm 19 Kleingroepmateriaal – 13 Nov 2011
Gee 'n tyd van stilte. Dink aan dinge wat jou ontstel en gee dit een vir een vir die Here. Dink aan dinge wat jou inspireer en dank die Here daarvoor. Vra dat die Here deur hierdie Psalm met jou sal praat (5 min). Die leier sluit af deur Psalm 19:11-12 te bid (effens aangepas): "Die Woord van die Here is kosbaarder as goud, selfs as fyngoud, soeter as heuning, as druppels uit 'n heuningkoek. U dienaars laat hulle daardeur leer. Wie dit alles onderhou, groot is hulle beloning" .
Laat iemand Psalm 19 – 'n lied om God te belewe – lees. Gee stilte dat elkeen nadink oor wat hom of haar tref. Deel dit met mekaar – gee elkeen 'n kans; moenie nou al kommentaar lewer nie. Lees die volgende inset, en deel met mekaar wat julle tref daarin:
DIE PSALM HET TWEE FOKUSPUNTE:
God praat. Jy kan dit ervaar in die effek wat die Woord op jou kan hê. Dit is soos druppels heuning uit 'n heuningkoek. Dit bring lig en krag en die teenwoordigheid van God self tot in die dieptes van die menslike hart.